Ilden gik ud af sig selv.

En molotovcocktail blev fredag aften kastet mod Dronningeporten på Christiansborg i København.

Det oplyser vagtchef ved Københavns Politi Henrik Brix til TV 2.

Hvad er en molotovcocktail? En molotovcocktail er en hjemmelavet brandbombe bestående af en flaske fyldt med en brændbar væske. Ud af flaskens åbning stikker en klud, der antændes, hvorefter flasken kastes mod målet.

- En gerningsmand har smidt en molotovcocktail op ad porten, og han var desværre væk, da vi ankom, siger Henrik Brix.

Politiet fik anmeldelsen klokken 23.21.

Lørdag aften har politiet anholdt en mand, der sættes i forbindelse med forsøget på brandstiftelse.

Manden blev sidst på eftermiddagen efterlyst med billede.

Brandbomben forurettede ikke den store skade, da ilden gik ud af sig selv, men der kom skjolde og sod på porten.

Ifølge Henrik Brix var der ikke umiddelbart nogen vidner til hændelsen. Der er dog en del overvågningsmateriale i området.

- Det er ikke så tit, vi ser den slags. Det er et område, vi tit patruljerer, men vi holder også lidt mere øje det næste stykke tid, siger Henrik Brix.